CELEX: 32021D1869
Language: hu
Date: 2021-10-19 00:00:00
Title: A Tanács (EU) 2021/1869 határozata (2021. október 19.) a nemzeti központi bankok külső könyvvizsgálóiról szóló 1999/70/EK határozatnak a Banca d’Italia külső könyvvizsgálói tekintetében történő módosításáról

2021.10.26.   
               
               
                  HU
               
               
                  Az Európai Unió Hivatalos Lapja
               
               
                  L 379/6
               
            
         A TANÁCS (EU) 2021/1869 HATÁROZATA
         (2021. október 19.)
         a nemzeti központi bankok külső könyvvizsgálóiról szóló 1999/70/EK határozatnak a Banca d’Italia külső könyvvizsgálói tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1 bekezdésére,
         tekintettel az Európai Központi Banknak az Európai Unió Tanácsához intézett, a Banca d’Italia külső könyvvizsgálóiról szóló, 2021. szeptember 7-i ajánlására (EKB/2021/41) (1),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak a beszámolóit, amelyek pénzneme az euro, az EKB Kormányzótanácsa által ajánlott és az Európai Unió Tanácsa által jóváhagyott, független külső könyvvizsgálóknak kell ellenőrizniük.
                  
               
                     (2)
                  
                  
                     A Banca d’Italia jelenlegi külső könyvvizsgálójának, a BDO Italia S.p.A.-nak a megbízatása a 2020-as pénzügyi év ellenőrzését követően megszűnt. Ezért külső könyvvizsgálók kinevezése szükséges a 2021-es pénzügyi évtől.
                  
               
                     (3)
                  
                  
                     A Banca d’Italia a Deloitte & Touche S.p.A.-t választotta ki mint külső könyvvizsgálóját a 2021–2022-es pénzügyi évekre.
                  
               
                     (4)
                  
                  
                     Az EKB Kormányzótanácsa azt ajánlotta, hogy a 2021–2022-es pénzügyi évekre a Deloitte & Touche S.p.A.-t nevezzék ki mint a Banca d’Italia külső könyvvizsgálóját.
                  
               
                     (5)
                  
                  
                     Az EKB Kormányzótanácsának ajánlását követően az 1999/70/EK tanácsi határozatot (2) megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (6) bekezdése helyébe a következő szöveg lép:
            
               
                  „(6)   A Tanács jóváhagyja a Deloitte & Touche S.p.A.-t mint a Banca d’Italia külső könyvvizsgálóját a 2021–2022-es pénzügyi évekre.”
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak az EKB a címzettje.
         
         
            Kelt Luxembourgban, 2021. október 19-én.
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  HL C 370., 2021.9.15., 1. o.
         
         
            (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).